Ketrīna Vinnika

Ketrīna Vinnika (, ), dzimusi Katerina Anna Vinnicka (, ;  Toronto, Ontārio, Kanādā) ir ukraiņu izcelsmes Kanādas aktrise.

Vinnika vislabāk pazīstama pēc lomām seriālos "Nozieguma skelets" (2010—2011), "Vikingi" (2013—2020) un "Bezgalīgās debesis" (2020—2023). Viņa filmējusies arī daudzās otrā plāna lomās, galvenokārt seriālos.

Viņas vecāki ir ukraiņu pretpadomju disidenti un viņas dzimtā valoda ir ukraiņu.

 Biogrāfija 
Vinnika dzimusi 1977. gada 17. decembrī Etobikokā (kopš 1998. gada Toronto apkaime), Ontārio provincē, Kanādā un viņai ir ukraiņu saknes. Brīvi runā, lai gan ar akcentu, dzimtajā ukraiņu valodā. Vinnika sāka runāt angliski tikai astoņu gadu vecumā. Viņai ir divi brāļi un viena māsa.

Vinnika bija ukraiņu skautu un gaidu organizācijas Plast (Пласт) biedre no 6 līdz 17 gadu vecuma, apmeklējusi ukraiņu svētdienas skolu Toronto, kā arī ukraiņu grieķu—katoļu baznīcu. Septiņu gadu vecumā viņa sāka trenēties cīņas mākslā un savu pirmo melno jostu ieguva 13 gadu vecumā. Līdz 21 gada vecumam mācījusies trijās tekvondo skolās. Vinnika pusaudžu gados darbojusies kopienas centrā Toronto. Iestudēja lugas savā vidusskolā un ieguvusi stipendiju, mācoties Etobikokas Richview Collegiate Institute vidusskolā. Mācīja tekvondo un pašaizsardzības pamatus aktieriem, vienlaicīgi apgūstot kinezioloģiju Jorkas Universitātē Toronto. Vinnika absolvējusi William Esper Studio skolu Ņujorkā.

 Karjera 
Vinika nokļuva kino industrijā, filmēšanas laukumā mācot cīņas mākslu aktieriem. Šī pieredze iedvesmoja viņu nodarboties ar profesionālu aktiermākslu. Pēc tam viņu izvēlējās galvenajai lomā situāciju komēdijas seriālā Student Bodies.

Kopš tā laika viņa ir piedalījusies daudzās filmās, tostarp "Reāli veči", "Laukā no ligzdas", "Mīlestība un citas zāles" un "Slepkavu pārītis". Viņa filmējusies daudzās otrā plāna lomās, galvenokārt seriālos, piemēram, "Doktors Hauss", The Glades, "Nozieguma skelets", "Likums un kārtība", "Likums un kārtība (2001)", "CSI Lasvegasa", "CSI Ņujorka", "CSI Maiami", "Noziedzīgie prāti", Person of Interest un "Nikita". Seriālā "Nozieguma skelets" viņa attēloja kara korespondenti, kuru norīkoja atspoguļot karu Afganistānā un kļuva par galvenā varoņa Sīlija Būta mīļoto.

Vinnika filmējusies komēdijdrāmas filmā Cold Souls, kuras pasaules pirmizrāde notika 2009. gada Sandensas filmu festivālā. 2011. gadā viņu izvēlējās viesa lomai The CW spiegu drāmā "Nikita". 2013. gadā viņa piedalījusies filmā A Glimpse Inside the Mind of Charles Swan III un parādījusies komēdijā The Art of the Steal. Viņa arī pievienojās History Channel seriāla "Vikingi" aktieru ansamblim, atveidojot leģendāro vikingu karotāju Lagertu. 2017. gada jūlijā Vinnika savā Twitter kontā paziņoja, ka viņai ir uzticēta loma kādā mediju projektā, un ka par to paziņos Sandjego komikonā. Vēlāk tika atklāts, ka viņa ieskaņos videospēles Call of Duty: WWII nacistu zombiju spēles režīma galveno varoni.

2018. gada jūlijā paziņoja, ka Vinnika ieguvusi galvenās varones lomu straumēšanas platformas Netflix seriālā Wu Assassins. 2020. gada februārī ziņoja, ka Vinnika atveidos galveno lomu telekompānijas ABC krimināldrāmas seriālā "Bezgalīgās debesis".

 Filmogrāfija 

 Kino 
 Gads Filma Loma Piezīmes 2001 Biohazardous Dženifere 2002 Smoking Herb Mārsija The It Factor viņa pati Fabled Liza Two Weeks Notice Tifānija 2003 What Alice Found Džūlija 2004 "Kārtējais pirmais randiņš" jauna sieviete Satan's Little Helper Dženna Going the Distance Triša Our Time Is Up Veifa Īsfilma 2005 Hellraiser: Hellworld Čelsija 2006 Cloud 9 Olga Kiss Me Again Chalice "Laukā no ligzdas" Melissa 2007 When Nietzsche Wept Lū Salome 2008 Amusement Tabita 2009 Cold Souls Sveta 2010 Tranced Kleo Radio Free Albemuth Reičela Choose Fiona Killers Viviana "Mīlestība un citas zāles" Liza 2011 Bat $#*! Crazy Draudzene 2012 "Reāli veči" Oksana A Glimpse Inside the Mind of Charles Swan III Ivana 2013 The Art of the Steal Lola 2017 The Dark Tower Lorija Čembersa 2018 Speed Kills Emīlija Govena 2019 Polar Viviana 2020 Wander Elza 2021 The Marksman Sāra Penningtone Flag Day Petija Vogela Arī līdzproducente

 Televīzija 
 Gads Seriāls Loma Piezīmes 1999 PSI Factor: Chronicles of the Paranormal Sūzija Sērija Sacrifices Student Bodies Hollija Bensone Otrā plāna loma, 5 sērijas 2000 Relic Hunter Rozelina Sērija Nine Lives 2001 Screech Owls Braiena Stailza Sērija Face Off 2002 Tracker Lora 2 sērijas "Likums un kārtība (2001)" Kerina Beneta Sērija Seizure 2003 Oz Līsela Sērija 4giveness Wild Card Kendala Sērija Hell Week 10-8: Officers on Duty Lūsija Sērija Lucy in the Sky 2004 "CSI Maiami" Nikola Sērija Rap Sheet 1-800-Missing Džūlija Sērija In the Midnight Hour 2005 "CSI Ņujorka" Liza Keja Sērija Corporate Warriors Trump Unauthorized Ivana Trampa TV filma 2006 "Noziedzīgie prāti" Megija Lova Sērija Somebody’s Watching 13 Graves Eimija TV filma 2007 "Doktors Hauss" Īva Sērija One Day, One Room Tipping Point Nīna TV filma Law Dogs Liza Beneta TV filma 2008 "Likums un kārtība" Sāra Šiplija Sērija Excalibur "Likums un kārtība (2001)" Kerija Konlona Sērija Faithfully 2009 "CSI Lasvegasa" Morīna Martina Sērija One to Go 2010 The Gates Keta Russo Sērija Identity Crisis 2010—2011 "Nozieguma skelets" Hanna Bērlija Otrā plāna loma, 11 sērijas 2011 The Glades Valērija Dormana Sērija Lost and Found "Nikita" Kellija Sērija Partners 2012 Transporter: The Series Dārsija Denjelsa Sērija Hot Ice 2013—2020 "Vikingi" Lagerta Galvenā loma 2015 Person of Interest Frenkija Velsa Sērija Skip 2019 Wu Assassins Kristīne "C.G." Gevina Galvenā loma un līdzizpildproducente 2020—2023 "Bezgalīgās debesis" Dženija Hoita Galvenā loma

 Videospēles 
 Call of Duty: WWII (2017), kā Mērija Fišere (balss)

 Kā režisore 
 Wu Assassins (2019), sērija Legacy
 "Vikingi" (2020), sērija Valhalla Can Wait

 Atsauces 

 Ārējās saites 

 The Winnick Foundation Ketrīnas Vinnikas labdarības organizācija

Kategorija:1977. gadā dzimušie
Kategorija:Kanādiešu kinoaktieri
Kategorija:Ontārio dzimušie